

Növekedjünk a hitben!

A Budavári Evangélikus Gyülekezet munkaterve a 2022-2023-as munkaévre!

**Alapvetés:**

Gyülekezetünkben az elmúlt években szemmel látható visszaesés következett be. Kevesebb a kazuálé, kevesebben járnak istentiszteletekre és kevesebb lett a közösségi alkalom is. Ennek fő oka az 2020 február végétől jelenlévő járvány, és az attól való, - sok esetben indokolatlan - félelem. De láthatjuk, hogy már korábban erősödött a szekularizáció, amelynek korunkban (is) többes gyökere van. Egyrészt az egyház, s benne a gyülekezeti tagok szeretetteljes missziói lendületének a hiánya, másrészt a fogyasztói társadalom kínálta élmények felfokozott kínálata, harmadrészt az a fajta gondolkodás, hogy minden emberi probléma és baj megoldására jó a tudomány. De azt sem szabad figyelmen kívül hagyni, hogy a politikai helyzetet is ront a keresztyének odaszánásán. Mert amíg egy nyíltan egyházellenes kormányzat alatt a csendes ellenzékiség kifejeződhez az egyházhoz való kötődéssel, addig egy nyíltan egyházat támogató kormányzat idején erre nincs szükség sőt, a kormányzati politika ellenzői a támogatott egyháztól is elfordulhatnak. Ezek a szociológiai tényezők együtt hatnak a gyülekezetünk életére, amely ráadásul olyan földrajzi területeket foglal magába, amelynek lakossága elöregedő, illetve amelyről a magas ingatlan árak miatt nagy arányú az elköltözés, amely megközelíthetőség szempontjából sem a legjobb helyen van.

Ez a rövid elemzés is, amely semmiképpen nem nevezhető teljes igényt kielégítőnek, rámutat arra, hogy nagyobb figyelmet kell szentelnünk arra, hogy a közösségünk megerősödjön, és elsősorban a hitében s ebből fakadóan a létszámában is növekedjen.

Azt sem szabad szem elől téveszteni, hogy 2023-as év a KONFIRMÁCIÓ ÉS ELKÖTELEZŐDÉS éve lesz. Így az alkalmainkon külön hangsúlyt kap majd a konfirmáció, a hitbeli megerősítés.

Egyházunk központilag kiadott munkaterve is ezt a címet viseli: Növekedjünk a hitben! A tanítványok is mertek ezzel a kérdéssel Jézushoz fordulni: „Növeld a hitünket!” S erre a kérésre reagál Jézus a mustármagnyi hitképével, amely aztán sok csodára képes. De érdemes egy kicsit végiggondolni a kérdést: Mi a magunk erejéből nem tudunk növekedni a hitben. Tehát nem úgy megy, hogy a saját elhatározásunkból ered majd egyfajta hitbeli erősödés. Nem véletlenül kérik Jézust a tanítványok, hogy Ő növelje a hitüket. Mert a hitbeli növekedést csak Jézus hatalma és Isten szeretete, a Szentlélek ereje munkálhatja. Mégis a mi feladatunk lesz az, hogy az Isten hitet növelő szeretetére és hatalmára rávilágítsunk, az Isten életet mentő szeretetére rámutassunk. S hogy meghirdessük, az Isten a feloldhatatlannak látszó belső feszültségeinket a bűnbocsánatával és az odafigyelő irgalmával feloldja. A hit növekedése valójában az Isten irgalmával való személyes találkozásból fakad, s ebben lehet áldásos segítségül a gyülekezet közössége, az itt folyó lelki munka.

Erre a hitbeli növekedésre mindannyian rászorulunk, hisz érezhető az, hogy azok a kapaszkodók, amelyek eddig az élet biztonságát jelentették (anyagiak, békesség, biztonságos jövő képe, élhető világ, fejlődés) eresztékeiben recseg-ropog. legyen ebben a munkaévben így a gyülekezetünkben is, és azon belül a lelkészek és a vezető testületek szolgálatában is a legfontosabb a hitbeli növekedésért való imádság és fáradozás. „Urunk növeld hitünket, hogy legalább mustármagnyira növekedjen a hitünk!”

**Lelkészi szolgálat:**

A gyülekezetünk parókus lelkészei – Bence Imre, Bencéné Szabó Márta, Fabiny Tamás, Péter Zoltán mellett ebben az évben Nagy Ádám püspöki titkár beosztott lelkészként, és Sárik Eszter másod-diplomás teológusként a gyakorlati portfóliója keretében fog gyülekezeti szolgálatokat végezni.

**Istentiszteletek:**

Mivel „a hit hallásból van és a hallás pedig Krisztus beszéde által, (Rm 10.17.) ezért az istentisztelet és azon belül is az igehirdetés megerősítése fontos. A járvány utáni 1/3-os visszaesése az istentiszteleti látogatottságnak elsősorban a vezető testületek, a presbitérium és a képviselő testület tagjainak aktív példamutatása szükséges. Ez a példaadás erőforrássá lehet a presbiterek és a képviselők hitbeli növekedéséhez is. Újra és újra tudatosítani kell azt, hogy az istentisztelet nem egy a szabadidős tevékenységek közül, de nem is csak a harmadik parancsolat (Szenteld meg az ünnepnapot!) megtartása, s nem is egyfajta egyházi parancs (mint a katolikus miselátogatási kötelezettség!) hanem a keresztyén ember belső igénye, hogy miközben Isten táplálja őt az igével és a szentség ajándékával, ő magasztalhassa, áldhassa az Urát.

Továbbra is fontosnak érezzük a vasárnaponkénti négy istentisztelet megtartását. Törekednünk kell arra, hogy a liturgia változatos legyen, az igehirdetés személyes és terjedelmében is fogyasztható, s hogy az istentisztelet továbbra is hordozzon olyan személyes elemeket, amelyben többen megszólítottnak érzik magukat (a liturgiában való bekapcsolódás, megemlékezések, vagy köszöntések, személyes áldások.)

Az istentisztelet kezdő időpontja változatlan marad, hisz ezen a téren fontos az állandóság. Vasárnaponként a Budavárban 9.00; 11.00; 18.00 órakor, a Szilágyi Erzsébet fasor 24. alatti (Budagyöngye) kápolnában 9.00 órakor tartunk istentiszteletet, a délelőtti istentiszteleteket mindig úrvacsoraosztással egybekötve tartjuk.

Az esti istentiszteletek jellegükben továbbra is sokszínűséget hordoznának. Minden hónap első vasárnapján orgonazenés vagy zenés áhítat lesz. Fontosnak érezzük az orgonazene mellett a zeni-paletta bővülését.

Minden hónap második vasárnapja ifjúság-zenés istentisztelet lesz, amelyen az énekeket a fiatalokból alkalmilag összeálló ifjúsági zenekarral kísérjük. (Első alkalom szeptember, az utolsó alkalom május!)

Minden hónap harmadik vasárnapján pedig a Budavári Gospel Kórus szolgál. (Az első alkalom október, az utolsó alkalom június) A gospel istentiszteletek és koncertek váltják egymást.

Ebben az évben a havi családos délutánt nem tartanánk meg, helyette kísérleti jelleggel, november és december 1. vasárnapján 9.00 órakor családos istentiszteletet tartunk. Amennyiben ez több családot mozgatna meg, akkor ezt januárban is folytatjuk.

A vasárnapokon kívül az alábbi rendben tartunk istentiszteleteket.

**Október 31. - reformáció ünnepe** hétfőre esik. Ezen a napon de 11.00-kor és este 18.00 kor tartunk istentiszteletet.

**December 24. - Szenteste – szombat:**  16.00 órakor ünnepi istentiszteletet, 24.00-kor éjféli istentiszteletet tartunk. Budagyöngyén 16.00 órakor van ünnepi istentisztelet.

**Karácsony 1. napja:** vasárnap

**Karácsony 2. napja** hétfő csak délelőtt tartunk istentiszteleteket.

**Óév estéjén, szombat 18.00 órakor** van a Várban és Budagyöngyén is istentisztelet, és 23.30-kor évbúcsúztató meditáció lesz a Várban.

**Január 6-án** pénteken**,** Vízkereszt ünnepén csak 18.00-kor tartunk istentiszteletet, a Mérték résztvevőivel közösen

**Nagyhéten (április 3-6-ig)** hétfőtől csütörtökig minden este 18.00 -kor,

**Nagypénteken, április 7-én** a vasárnapi rend szerint lesz istentisztelet.

**Húsvét vasárnapján, április 9-én** a vasárnapi rendet az 5.00-kor kezdődő hajnali istentisztelet egészíti ki.

**Húsvéthétfőn, április 10-én** pedig csak délelőtt tartunk istentiszteleteket.

**Május 18-án Mennybemenetel ünnepén** csak 18.00 órakor,

**Május 29-én, pünkösd hétfőjén** csak a templomban, és csak délelőtt tartunk istentiszteletet.

*Egyéb, istentiszteletekkel kapcsolatos tervek:*

Nemzeti ünnepeinkhez legközelebb eső vasárnapon az istentiszteleteken imádságban emlékezünk meg a nemzeti ünnep üzenetéről, ezeken az alkalmakon a nemzeti lobogónk is a templomban lesz. Augusztus 19-én pedig a MEÖT által szervezett ökumenikus istentiszteletbe kapcsolódunk be.

Szeptembertől kezdve minden hónap utolsó vasárnapján a 11.00 órakor köszöntenénk a születésnaposokat egy-egy igés-lappal, áldással! Ezzel egyidőben a születésnapi köszöntő leveleket csak a 5- 10- 18 25. 50, 60, 70, 80, 90, és 100. éveseknek küldenénk ki. Az istentisztelethez kávézás is kapcsolódik, hogy a gyülekezeti közösség így is erősödjön.

Szeptembertől újra indul a lektorok szolgálta. Az istentiszteletek liturgiájánál törekszünk a korábban kialakított teljességre!

Várjuk, hogy az istentisztelet előtti imádságra és perselyekért jöjjenek újra a testvérek a hivatalba!

Az ökumenikus imahét során egy este adunk otthont a közös istentiszteletnek. A pontos időpont kialakítása a hét többi programjától függ. Ökumenikus felvétésre az ökumenikus imahét egyik alkalmát ifjúsági imaalkalommá nyilvánítjuk!

A tavasz folyamán több istentiszteletet is a konfirmációi jubileumok megünneplésére fordítunk majd.

**Misszió**

**A gyülekezetben minden tevékenység missziói lehet. Az is, hogy szépen rendben tartott templom várja a gyülekezet tagjait és nyitva van az idelátogatók előtt, de az is, ha tartalmas alkalmakat tartunk és jó a médiánk (Youtube-csatorna, Hírmondó, Facebook, plakátok) de leginkább az, ha evangéliumot sugározva szívélyesen megszólítunk meg valakit, és életünkkel Krisztusra mutatunk! Minden alkalmunk nyitott, s ha azoknak a tagjait is arra bátorítjuk, hogy a rétegalkalmaknak megfelelő ismerőseiket hívogassák, akkor a kis közösségek is növekedni fognak. A misszió nem csak a lelkészek feladata, hanem az egész gyülekezet mentalitásának kell – hitből fakadóan misszióivá válni!**

**Kisközösségek, bibliaórák**

A kisközösségek, a gyülekezet nagy családjában azok a kis sejtek, amelyekben sokkal jobban ismerik és segíthetik egymást a testvérek. Ezért elsősorban nem az a fontos, hogy egy-egy ember több közösségbe járjon, hanem az, hogy minél többeket elérjünk a kis csoportokba hívogató szavunkkal. Nagyon fontos, hogy több olyan közösség működjön a gyülekezeten belül, amelyekben Igéről folytatott beszélgetések közben a tanulást és a lelki út megtalálását segíthetjük. Az interaktivitás pedig azt segítheti, hogy a személyes kérdések is előkerüljenek.

Ebben az évben a hétfői, budagyöngyei bibliaórai sorozatot szeptemberben és októberben Bencéné Szabó Márta, novemberben és decemberben Nagy Ádám tartja. A keddi bibliaóráknak szeptembertől október végéig Bence Imre, novemberben és decemberben Péter Zoltán lesz a házigazdája. Januártól a beosztást később készítjük el. A keddi bibliaórákat egész nyáron megtartjuk, és a szabadságolás függvénye, hogy ki tartja azokat.

**Bibliaórák:**

*Gyülekezeti bibliaóra:*

Hétfő 17.00 Budagyöngye, kápolna

Kedd 18.00 Budavár, kápolna

**Imaközösség:** Csütörtök 10.00 - Felelős: Bencéné Szabó Márta és Péter Zoltán.

Az imaközösséget erősíteni kell a pünkösdi Hírmondóban közzétett imaliturgia segítségével.

**„Mérték” – szülők csoportja** - péntek 17.30-kor - Budavár - Felelős: Bencéné Szabó Márta

**Sarok-kő- mentálhigiénés önismereti csoport** - Felelős: Péter Zoltán

Csütörtökön 18.30-től - minden második héten.

Január 19-március végéig pedig új sorozat indul.

**Fügefa – Középgenerációs interaktív hittan és közösségi alkalom**

(A felnőtt keresztségre és konfirmációra jelentkezők számára is!)

Szeptember 7-től minden hónapban 2 alkalommal, szerdán előre meghirdetett időpontban 19.00-kor – Felelős: Bence Imre

Témánk: Zsoltárok, mint a lelkiség forrásai

Erre az alkalomra várjuk azokat is, akik már konfirmáltak, de úgy érzik, hogy a hitbeli dolgokba újra elmélyednének!

**Kisgyermekes szülők beszélgető köre – Skype-n**

A 2021. januárban indult beszélgetés sorozat megmarad az internetes térben, mert a kisgyermekes szülők nem tudnak minden héten eljönni a gyülekezeti terembe. A beszélgetés vezetője: Bence Imre. (Első alkalom szeptember 15.)

**Budavári Evangélikus Film-klub a Sarokkő égisze alatt fog működni.** Felelős: Péter Zoltán

**Ifjúsági munka**

**„Mérték” - Ifi** (konfirmáltaknak, középiskolásoknak) Péntek 17.30-tól. Felelős: Péter Zoltán vezetésével több ifivezető. (Bányai Tamás Krcsméri János, Lackner Orsolya, Sass Lujza és Vajdovich Noémi)

Mivel ebben az éven több ifjúsági vezetőnk külföldi tanulmányokat kezdett, ezért fontosnak érezzük az új ifivezetői kör kiképzését, felkészítését. Megfelelő számú érdeklődő esetén a ifjúsági vezető-képző havi alkalmait is megtartjuk a hónap 2. vasárnapján az esti istentisztelethez kapcsolódva.

**Konfirmációi oktatás:**

Az előzőmunkaévben megtervezettek szerint 2022. szeptemberében két csoportban lesz a konfirmadusok felkészítése:

1. Szeptember 9-től – az 2021-ban indult csoport készül fel az október 1. hétvégéjére tervezett konfirmációra. (felelős: Péter Zoltán és Péterné Mestery Rita )

Az első csoport konfirmáció időpontja pedig 2022. október. 1-2.

2. Szeptember 9-től folyamatosan formálódik az új csoport, amely 2022. szeptemberétől 2023. október első hétvégéig készül konfirmációra. (felelős: Bence Imre) *„Ne félj, veled mennek sokan!”* - címmel a presbiterek azt a feladatot kapják, hogy a konfirmandus csoport bemutatásától kezdve a konfirmációig személyesen kísérjék a konfirmandusokat és azok családját. Imádkozzanak értük, tartsák számon őket és hívogassák őket a különféle alkalmakra.

A 2. csoport konfirmációja 2023. október eleje.

A konfirmációi felkészítés – a „Mérték” alkalom keretén belül pénteken 17.30-kor lesz.

**Hitoktatás:**

A vasárnapi alkalmak gyermek-istentiszteletként működnek, amelyen bevezetésre kerül a Godly Play módszer, amelynek a felkészítő képzésén több hitoktatón is részt vett. Így a **9.00 és 11.órás órás istentisztelettel párhuzamos is lesz ez az alkalom a nyáron átalakításra került hittanteremben, amely gyermek-kápolnaként fog ezen az alkalmon funkcionálni.**

Óvodás korúak Vasárnap 9.00 és 11.00

Alsósok Vasárnap 9.00 és 11.00

Felsősök Vasárnap 9.00 és 11.00

A vasárnapi gyermek-istentisztelet mellett a hétközi Mérték alkalmára is várjuk a hittanos korú gyermekeket. Ez azért fontos, mert ha egy családban több korosztályhoz tartozó gyermek van, akkor az a család együtt tud részt venni azt alkalmon.

Alsósok – A „Mérték” keretén belül - péntek 17.30

Felsősök - A „Mérték” keretén belül - péntek 17.30

A gyülekezeti gyermek-bibliaóra szervezéséért, vezetéséért Péterné Mestery Rita és Kovács Kata összefogásával a gyermekmunkacsoport tagjai felelősek.

A gyermekalkalmakon az iskolai hitoktatásban is résztvevő hitoktatók segítenek. A tervek szerint a munkacsapat havonta egy megbeszélést tart képzéssel együtt.

**Fakultatív iskolai hittan:**

Baár Madas Ref. Gimnázium - Felelős: Péter Zoltán

Kodály Zoltán Kórusiskola – Felelős: Péterné Mestery Rita

Ebben a tanévben is három főállású hitoktató – Kovács Katalin és Péterné Mestery Rita és Wölfel Mihály mellett továbbra is többen lesznek óraadók: Hegedűs Zsuzsanna, Szendrei Andrea és Kruchió Bianka és Vargha Magdolna és Vincze Katalin. A lelkészek sem mentesülnek a hitoktatás alól. A hitoktatói közösségben - tervek szerint - havonta egy alkalommal tartanánk megbeszélést.

**A kötelező hit és erkölcstan** oktatás az alábbi iskolákban folyik:

1. Áldás u. Általános Iskola – Szendrei Andrea, Kovács Kata
2. Batthyány L. Általános Iskola –Kovács Kata
3. Budavári Általános Iskola – Hegedűs Zsuzsa és Vargha Magdolna
4. Budenz - Általános Iskola – Péterné Mestery Rita
5. Csik Ferenc Ált. Iskola – Wölfel Mihály és Szendrei Andrea
6. Fenyves u. Általános Iskola – Wölfel Mihály
7. Fillér u. Általános Iskola Iskola – Kovács Kata
8. Kodály Z. Zeneiskola – Wölfel Mihály és Szendrei Andrea
9. Kodály Kórus Iskola – Péterné Mestery Rita
10. Kosztolányi Gimnázium –Bence Imre
11. Lisznyai u. Általános Iskola – Kovács Kata
12. Móricz Gimnázium - elengedtük
13. Palotás Gábor Iskola - elengedtük
14. Pitypang u. Általános Iskola – Péterné Mestery Rita
15. Rákóczi Gimnázium -Péter Zoltán
16. Szabó Lőrinc Gimnázium – Wölfel Mihály
17. Szilágyi E. Gimnázium – Vincze Katalin
18. Toldy Ferenc Gimnázium – Kovács Kata
19. Törökvész u. Általános Iskola -Bence Imre
20. Újlaki Általános Iskola – Kruchió Bianka
21. Gyermekek Háza -Kovács Kata és Wölfel Mihály

A pontos órarend része a munkatervnek ( Melléklet!)

**Ökumenikus óvoda:**

A II. kerületben lévő ökumenikus óvodával munkakapcsolatunk van: a tanévnyitó, tanévzáró, adventi, húsvéti stb. alkalmakat a három felekezet közösen szervezi! Ebben a szolgálatban az óvodai igényei illetve lehetőségeink szerint veszünk részt.

**Cserkészet:**

A 32. sz. Dévai Bíró Mátyás cserkészcsapat őrsgyűlései:

Kedd 17.00 – Elsős-másodikos fiú-őrs.

Ezen kívül több vezetőségi és lelki nap is lesz a gyülekezetünkben, s a cserkészcsapat a tanévzáró alkalomra műsorral készül majd.

Reménységünk az, hogy a kelenföldiekkel közösen fenntartott csapattal idén is gördülékeny lesz az együttműködés. Ennek érdekében a két gyülekezet elnöksége és a cserkész vezetők között egy egyeztető megbeszélést kezdeményezünk.

**Havi rendszerességű alkalmak:**

**Fészekrakók:** októbertől-májusig minden hónap 3. vasárnap 19. 00.

A házasságra készülő fiatalok alkalma, a jegyesoktatás, esküvői felkészítés része ez a sorozat.

Ennek az alkalomnak a meghirdetése az esküvőre jelentkező párok számától függ.

**kALAP – Férfi kör:** Minden hónap utolsó vasárnapján 19.00

A férfiak körét váltva vezetjük.

**Budavári Evangélikus Szabadegyetem:** - minden hónap második hétfőjén 19.00. Az első alkalom szeptember 12-én lesz. Felelőse: Dr. Fabiny Tamás

**ÉLET-UTAK (Egymás hite által növekedünk!)** Presbiteri kezdeményezésre egy olyan alkalom indítását tervezzük, amelyen egy-egy gyülekezeti tagunk életútja rajzolódik ki, hitvallásszerűen, interjú formájában.

Minden hónap 4. hétfőjén 19.00 órakor tartanánk ezeket az alkalmakat. Az alkalmat kísérleti jelleggel indítjuk el, amennyiben a fogadtatása pozitív lesz, akkor folyamatosan havonta egy alkalommal leszünk együtt.

**Gyülekezet kormányzással és vezetéssel kapcsolatos alkalmak és feladatok:**

***Munkatársi megbeszélés:*** - minden hétfőn 8.30-kor - lelkészek, irodai munkatársak, diakóniai munkatárs, kántor és egyházfi megbeszélése elsősorban a heti munkarendről. (első alkalom szeptember 5.)

***Kibővített elnökségi ülés:*** - minden presbiteri gyűlést megelőző héten hétfőn, lelkészek, felügyelők és gondnok megbeszélése, a presbiteri gyűlés előkészítése.

***Presbiteri gyűlés:*** - minden hónap 1. keddjén 19.00. - a bibliaórához kapcsolódva.

***Kivéve 2022. november 1. és 2023. május 1. Ezek helyett egy héttel később lesz a presbiteri gyűlés.***

***A presbitereket várjuk a Bibliaórára!***

***Képviselőtestületi gyűlés:*** november és április első keddjén a bibliaórához kapcsolódva, a presbiteri gyűlés időpontjában.

Közgyűlést nem tervezünk. Csak akkor hívjuk össze a közgyűlést, ha a törvény rendje szerint szükséges!

***A munkacsoportok*** a vezetőik irányításával jönnek össze.

A munkacsoportok felügyeletét az alábbi rendben látjuk el:

Bence Imre – Istentiszteleti-zenei mcs. (vezetője: Táborszky László Tájékoztatási mcs ()

Bencéné Szabó Márta: Diakóniai mcs. (vezetője Herzog Csaba), Gyermek munka mcs, (vezetője Bakó Zsuzsa)

Péter Zoltán: Gyülekezet történeti mcs. (vezetője Czenthe Miklós) Testvérgyülekezeti mcs.( Tóth Katinka)

Heinczinger Orsolya: Programszervező és missziói mcs. (vezetője Aszódi Ilona)

Dr. Nagy Norbert: Gazdasági mcs. (vezetője: Balicza Gábor) Építési mcs. (vezetője: Kürtös Zoltán)

A presbitériumnak a törvényes feladatok ellátása a feladata, az aktuális és napi ügyek tárgyalásán kívül:

1. Októberben – a munkaterv véglegesítése megbeszélése
2. **A 2024-ben esedékes nyugdíjazást követő lelkészválasztás előkészítése. (**Elsősorban a 2023-as évben)
3. Márciusban - a költségvetés és zárszámadás tárgyalása és elfogadása.

-          2024 tavaszi határidővel két meghatározó testületi döntést kell előkészítenünk:

1. tisztújítás

2. lelkészválasztás

mindkét folyamatban szükség van sok beszélgetésre, megszólításra, együtt gondolkodásra gyülekezeten belül és a gyülekezet határain túlnyúlva;

-          a teljes presbiteri közösség feladata, ezért fontos, hogy ezeket a terheket megosszuk és közösen vállaljuk:

-          ahhoz, hogy mindkét választás időben és szabályosan megtörténjen, az előkészítést ebben a munkaévben kell elkezdeni mindkettő vonatkozásában;

-          az egyházi törvény által előírt szabályokhoz igazodva állítunk fel egy-egy munkamenetet határidőkkel: visszaszámolva a tisztújítás és a lelkészváltás 2024 évi határidejétől, amik mentén előkészítjük mindkét választást;

-          a tisztújítást a választási bizottság Balicza Gábor vezetésével készíti elő;

*-          a lelkészválasztás előkészítésére presbiteri bizottság felállítása javasolt, akik a felügyelőkkel közösen előkészítik és kézben tartják a folyamatot, nem terhelve ezzel a lelkészi szolgálatot végző testvéreinket: első körben ~3x2 presbiteres csapatot alakítsunk ki, akik meghallgatják a lehetséges jelölteket 2022/2023 egyházi év végéig, hogy 2023 őszén már lehessenek istentiszteleti vendég meghívások. 2024 elejére el kell jutni a jelöltek leszűkítéséig.*

*A presbitérium tagjaival idén újra egy közösség erősítő csendes-napot, képzést készítünk elő. Tervezett ideje kialakítás alatt.*

**Zenei élet:**

**I. Schütz kórus**

A kórus a próbáit szerdán 18.30-tól tartja. Vezetője: Hacknauer Bettina.

Istentiszteleti szolgálat vagy koncert: Szeptember 25. október 16. és november 6. december 4. február 26. vasárnap 11.00.

Szeptember 13. - kiállításmegnyitón, november 20. - Budai Énekünnep, január 18. szerda : Ökumenikus istentisztelet.

Kórus-közösségépítő hétvége:

**II. Budavári Gospel Kórus**

A kórus a próbáját kedden 19.00-től tartja. Vezetője: Szuhai Mónika.

Minden hónap 3. vasárnapján este, kivéve húsvét - akkor a 11.00 órás istentiszteleten.

Közösségépítő hétvége: Augusztusban

**III. Orgonaestek**  - Bán István orgonista szervezésében

**a.)** **Orgonazenés áhítatok**

Minden hónap első vasárnapján 18.00 órakor az istentisztelet keretében zenés áhítat van. Ez a zenés áhítat lelkészi szolgálattal valósul meg!

**b.) Extra alkalmak:**

Fesztiválok: Októberben Bach-fesztivál 8 alkalommal.

Szponzoráció esetén a kántor külön fesztiválokat szervezhet. Ezeket egyeztetnie kell az elnökséggel.

Ezekhez a hely biztosításán kívül költségvetési keretet a gyülekezet nem biztosít.

Bejelentkező zenei formációk, énekkarok vagy bérleti díj fejében vagy jótékonysági koncert fejében kaphatnak teret a templomunkban.

**Diakóniai munka:**

* A diakóniai munkatársunk rendszeres feladatain túl, a karácsony és húsvéti előtti diakóniai látogatások megszervezése. Látogató kör bővítése, a látogatandók feltérképezése.
* Havonta egy alkalommal áhítatot tartunk a Máltai Szeretetotthon lakói számára.
* A gyülekezetük továbbra is gondoskodik az ukrán menekült családról, Alla Jefremova családjáról, ennek az összefogását elsősorban Gilly Lóránt és Horváth Csaba végzi. Ezt a szolgáltunkat az ukrán menekült család önálló életvitelének kialakításáig tartjuk fenn.
* **2022. december - MAGÁNYOSOK KARÁCSONYI VACSORÁJÁT szervezzük meg, amelyre előre jelentkezni kell, és amely a gyermekműsor után kerül megrendezésre.**
* A fordított Mikulás keretébe gyűjtött adomány eljuttatása Borsodba! A fordított Mikulás adományait egészítik ki a hittanos perselybe dobott adományok is és a jótékonysági koncertek.
* Az utcáról betérő kéregetőknek élelmiszer jegyet vagy élelmet adunk.
* Fel kell térképezi, hogy a romló gazdasági körülmények között miként tud a gyülekezetünk összefogással segíteni.

**Tájékoztatási munka:**

* Hírmondó ősszel két alkalommal jelenik meg (reformáció és ádvent) tavasszal pedig böjt-húsvét lesz az első, és pünkösd a második szám.
* A honlapunk anyagának frissítésére segítséget keresünk.
* A 11.00 órás istentiszteletek közvetítéseit - lehetőség szerint - fenntartjuk. A közvetítésen segítők körét bővíteni kell, és végig kell gondolni, hogy a felvett istentiszteleteket nem egy időben, élőben, hanem később pl. vasárnap délutántól tesszük majd nyilvánossá.

 Elsősorban a humán erőforrás megszervezése a döntő.

A gyülekezeti hírlevél kiküldését rendszeresen e-mailen továbbra is hetente biztosítjuk.

**Lelkészi látogatások, lelkigondozás**

Ebben a helyzetben különösen is fontos a személyes lelkigondozás és a látogatás. Fontosnak érezzük a lelkészi családlátogatások számát, gyakoriságát növelni. A gyülekezetépítés fontos eszköze a személyes családlátogatás. Az alkalomszerű látogatások mellett – a „látogató kártya” népszerűsítése segít a rendszeres látogatások szervezésében. Ezen felül új lakásba költözők „lakás áldása” is lehetséges!

A kazuálékhoz kötött lelkigondozás, tanítás, képzés folyamatos, s a személyes gyónásra, lelkigondozói beszélgetésekre a fogadó órákon kívül kerül sor.

Jelzésre kórházba és betegek otthonába is visszük az úrvacsorát.

**Testvérgyülekezeti kapcsolattartás:**

Ebben az évben levélben adunk tájékoztatást a gyülekezetünk életéről.

1. A finn testvérgyülekezet csoportjának látogatása: 2022. október 9. vasárnap- közös ebéddel!

A finn testvérgyülekezetnek rövid beszámoló videót küldünk.

2. Német gyülekezet új lelkészével felvesszük a kapcsolatot!

3. *A testvérgyülekezeti munkacsoport vezetője írta: Megkeresett Barbara lelkésznő, hogy partnerek lennénk-e az év során néhány, a budavári német ajkú gyülekezettel közös istentisztelet ill. kávézás megtartásában - megszervezésében. Szerintem ez nagyon jó ötlet; jó lenne, ha lenne élő kapcsolat a két "egymás mellett élő" gyülekezet között, a tavalyi ilyen alkalom is jól sikerült, én a munkacsoportunkkal szívesen segítenék ennek megszervezésében. Nagyon fontos lenne azonban a presbitérium véleménye, támogatása, illetve annak tudatosítása, hogy a presbitérium részéről is igyekezzünk lehetőség szerint minél többen részt venni ezeken az alkalmakon, ha egyszer igent mondunk erre e kezdeményezésre. Erre az alkalomra ádvent 1. vasárnapjára illetve december elejére tettünk időponti javaslatot!*

**Gyülekezettörténeti megemlékezések:**

50 éves a női lelkészi szolgált Magyarországon

**Alkalmi programok**

**2022.**

**Szept. 4.** vasárnap 11.00: Tanévnyitó istentisztelet

**Okt. 1.** 16.00 Konfirmációs vizsga

**Okt. 2.** 11.00 Konfirmációs istentisztelet és hálaadó vasárnap.

**Október 9. 11.00 Finn csoport látogatása az istentiszteleten, közös ebéddel és várnézéssel!**

**Okt. 16.** vasárnap: Áldozati vasárnap a templomszentelés évfordulóján - Házaspárok megáldása! Mária Dorottya-díj átadása

Okt. 16. 18.00 - A Budavári Gospel Kórusszületésnapi koncertje.

**Nov. 4-6. Csendben Isten előtt**

A középgeneráció hétvégéje Piliscsabán

A csendes-hétvégén nagy szerepet kap majd az egyéni töltekezés, az igetanulmányozás a lelki utak keresése, és az ének, az imádság.

**Nov. 20.** vasárnap 11.00 – Örök-élet vasárnapja. Megemlékezés az elmúlt egyházi évben elhunytakról.

**Nov. 27.** vasárnap 11.00 Konfirmandus csoport bemutatása.

**Nov 29. Dec. 6, 13, 20.** keddek – Zenés ádventi áhítatok a gyülekezetünk zenész tagjaival.

**December 4.** 11.00 -Püspöki szószékcsere – Kondor Péter püspök igehirdetése.

**Dec. ??.** 16.00 - Családok karácsonya

18.00 - Magányosok karácsonyi vacsorája

**2023.**

**Jan. 1.** 11.00 az újévi istentisztelet után pezsgős koccintás a kápolnában

**Jan. 15-22.** Ökumenikus imahét

**Febr. 4.** szombat 16.00

 Gyülekezeti farsang, jelmezbál, tombola a kápolnában

**Március 10-12 - Gyülekezeti hétvége Balatonszárszón**

**Március 31..** Ökumenikus keresztút**.**

**Április 2.** vasárnap 18.00 - Ifjúsági passió

**Ápr. 7.** Nagypéntek - Presbiteri passióolvasás

 Pünkösd hétfői családi nap fesztivál - Egész napos családi programok, koncertek, gyermekprogram stb.

**Jún. 25-júl. 1-ig**  vasárnaptól szombatig Ifjúsági és családos tábor - Helyszín: Szigetszentmárton!

**Augusztus 21-24.** hétfőtől csütörtökig Napközis tábor

**Szeptember 3.** Tanévnyitó istentisztelet

**Gazdasági feladatok:**

**Az infláció s különösen a rezsi költségek drágulásával még a szeptember folyamán az elnökségnek meg kell határoznia takarékossági lehetőségeinket.**

**(pl: Odafigyelés az elektromos berendezések észszerű használatára, energia takarékos izzók a közösségi helységekben és a lakásokban, időszakosan használt termek fűtésének figyelése, születésnapi levelek postaköltsége, templomi virágdíszítés optimalizálása. )**

* A bevételek növelésének lehetőségei, az egyházfenntartási járulékot fizetők számának növelése. A pályázatok figyelése és írása.
* A kiadások észszerűsítése
* Nagyobb aktivitással kell odafordulni az alapítvány 1%-os kampányára is.
* Ajándékok és adományok felhasználásának előzetes tervezése - a nagy összegű adományok 10%-a felhasználásának meghatározása.
* A nagy adományok további 10%-át pedig az önkéntes gyermekmunkások és hitoktatók jutalmazására fordítjuk.
* Az áldozati vasárnap céljának meghatározása: A templom külső renoválásának előkészítése. ????

**Építési, felújítási munkák:**

Az apróbb javításokon kívül fel kell készülnünk a templom külső tatarozására. Emellett el kell készíteni a villámvédelem ellenőrzését.

*Az ősz folyamán sor kerül a templom eresz és bádogos rendszerének javítására. (Szerződés aláírva)*

Az építési munkacsoport vállalja fel, hogy elkészíti azt a táblázatot, amely a rendszeres ellenőrzések listáját tartalmazza. (Kémény, gáz, villámhárító, tűzoltó berendezések stb.) elérhetőségekkel, dátumokkal.

A gondnok vállalja el, hogy összeállítja a gyülekezetben felkérhető iparosok (villany-, gáz-, vízszerelés, asztalos munkák, stb....) listáját, elérhetőséggel együtt.

A II. kerületi pályázatból meg kell szervezni az ifjúsági terem új székeinek beszerzését.

Az udvari kapu szétázott. Javításra szorul.

Az építési munkacsoport ezekről a témákról tárgyalt a rezsiáremelkedések kapcsán:

**Erre a télre felmerült intézkedések:**

**Általános:**

- villany és gáz órák leolvasása, azonnali hatállyal, hetente (pld. hétfő reggel) és vezetése Excel táblában

**Gáz:** *(még nem tudjuk a tarifát, de itt várható akár 5-10-szeres ár, ezen kell igazán spórolni, de műszakilag csak max. 10-15% megtakarítása a reális)*

- alagsor fűtésvezérlés termosztátjának ellenőrzése, újraprogramozása - itt észleltünk túl magas hőmérsékletet tavaly

- lelkészi hivatal termosztátját programozhatóra cserélni (a kápolnáé már programozható)

- ablak előtti függönyöket elhúzni, a fűtőtest ne az ablak és a függöny közé fűtsön.

- Lelkészi hivatal álmennyezettel ellátása (ez azonnali beavatkozásként vagy hosszabb távúként is felmerült)

- fóliázott keret vagy plexi a rosszul szigetelő ablakok elé/közé (1-1 szellőzési lehetőség kivételével)

- lépcsőház ajtókra ajtóbehúzó (udvari ajtó mindenképpen)

- ahol szelel (lépcsőház utcai bejárat), oda küszöbfésű szerelhető

- Sára terem külső ajtó elé földig lógó függöny (vagy más tömítés, küszöbfésű?)

**Villany: (***itt is lesz árnövekedés, de nem olyan mértékű, mint a gáznál)*

- az este 6 órás IT a templom helyett a kápolnába kerülhet a fűtési szezon idejére

- templom  ülésfűtés bekapcsolás csak IT alatt (vagy az IT előtt rövidebb idővel, csak hogy átmelegedjenek a padok). 9 és 11-es IT között lekapcsolva.

- templom fűtés szakaszolás (karzat nem fűtött - ez már most is megoldható,  vagy pld. csak az első X padsor fűtött?)

- fő világítás (9 x 150 W) lekapcsolása  a 9 és 11-es IT között. Ha nem szükséges, ne menjen, néha az oldalsó, karzat alatti világítás is elég fényt ad.

- kereszt világítás ledesítés

- ahol még nincs LED, oda LED izzót tenni

- lelkészi hivatal lépcsőházi előterébe, templomajtó elé mozgásérzékelős lámpa

- számítógépek és monitorok kikapcsolása munkaidő után (teljes áramtalanítás lekapcsolható hosszabbítóval)

- rövidebb (negyed-egy óra) eltávozásnál a számítógép alvó állapotba küldése

**Hosszú távú beavatkozási lehetőségek**

**(2023-as év és utána), amelyeknek megvalósíthatósága, célszerűesége, megtérülése megvizsgálandó:**

- ahol nincs külön mérés, ott legyen, nem feltétlenül órával, de mi magunk tudjuk, melyik részterületünk mennyit fogyaszt (pld. vendégszoba rezsije legyen ismert)

- Fortuna utca: Sára terem fűtésszabályozásának szétválasztása a lelkészlakástól (legyen külön termosztát / fűtési kör)

- udvari oldalról feltehetőleg lehetséges lenne a kétszintes épületrész hőszigetelése (utcai homlokzat a műemléki környezet miatt nem.) A padlás födém szigetelt?

- ahol még nincs termosztátos fűtőtest szelep, ott legyen.

- Átfolyó vízmelegítők hőszívattyús, vezérelt ("éjszakai") áramról üzemelő bojlerre cserélése.

- ahol korszerűtlen a gázkészülék, legyen korszerű kondenzációsra cserélve, vagy:

- hőszivattyús rendszerre átállni (pld az 1. emeleti lelkészlakás felújításakor)

- templom: ülésfűtés helyett fűthető üléspárna

**Egyéb elhangzottak:**

- szolgáltatókkal/kereskedőkkel való egyeztetés, előnyösebb szerződés kötése. Szolgáltatásbróker bevonása, fogyasztói csoport alkotása?  (inkább egyházi feladat, nem gyülekezeti)

- Műemléki területen vagyunk, ami miatt az energetikai korszerűsítés korlátozottan lehetséges csak - ez figyelembe veendő és hivatkozási alap lehet fogyasztási kedvezmények elérésére.

- A 2022-es év megnövekedett rezsiszámláit  ki tudjuk fizetni, ehhez feltehetőleg nem lesz szükség a költségvetés módosítására. A kérdés a legnagyobb fogyazstású 2023.1-3. hó, amit a 2023-as költségvetés tervezésekor kell figyelembe venni.

- A költségvetés aktuális helyzetéről naprakész információt tud  adni Kövesy Emese. A 3. negyedévi számvizsgáló bizottsági felülvizsgálat előrehozatala javasolt novemberről korábbra?  Max. nov. 15-ig legyen adat a ktv. tervezéséhez.

- Az áldozati vasárnap céljai között szerepelnek az energiahatékonysági intézkedések.

**Ingatlanhasznosítás:**

- A pihenőház 2022. március 15-től, illetve a fűtési szezon végétől fogad vendégeket. Foglalás: Bencéné Szabó Mártánál.

- A toronybérleti szerződések idén nem változnak.

* A vendégszobák: augusztustól-júniusig egy hitoktatónk bérli. Nincs kiadható szoba!

Ügyintézés: Bencéné Szabó Márta

* A Kápolna alkalmankénti bérbe adása is lehetséges (Születésnapok, családi együttlétek stb.)
* Amennyiben a Sára-teremből elköltözik a menekült család, - annak festése után - újra lehetőség nyílik arra, hogy családi alkalmakra azt bérbe adjuk.

**Hivatali munkarend:**

Az adminisztrációs feladatokat Samu Piroska irodavezető minden nap 4 órában - hétfőtől péntekig 9.00-13.00-ig látja el nyugdíjasként.

Neki nyújt segítséget önkéntesként Muskovics Márta a születésnapi levelek címzésében. A hittannal kapcsolatos adminisztráció egy részét Kovács Kata hitoktatónk végzi.

A gazdasági hivatalt Kövesy Emese vezeti.

Munkarendje:

Hétfő, és szerda, csütörtök: 8.00-15.00 Kedd: 13.00-18.00 Péntek 8.00-13.00. A gyülekezeti könyvelést otthon végzi.

A lelkészek hivatalos fogadóórái:

Bence Imre: hétfő 9.30-11.00, kedd 15.00-18.00-ig , pénteken 9.00-13.00-ig

Bencéné Szabó Márta: szerda 9.00-13.00

Péter Zoltán: kedd és csütörtök 9.00-13.00-ig